Tal dia com hui del 1942 va morir Miguel Hernández a la presó d'Alacant - Nosaltres La Veu\nTal dia com hui del 1942 va morir Miguel Hernández a la presó d'Alacant\nEl 28 de març del 1942 va morir a la presó d'Alacant el poeta i dramaturg valencià Miguel Hernández, un dels més representatius de la poesia en castellà del primer terç del segle XX. Tot i que enquadrat per edat en la generació del 36, va tindre més contacte i proximitat amb la generació del 27.\nMiguel Hernández va nàixer el 30 d'octubre del 1910 a Oriola (el Baix Segura). Fou el tercer fill dels set que van tenir Miguel Hernández Sánchez i Concepción Gilabert. La seua família es dedicava a la cria de cabres i el seu pare, que aspirava a ascendir socialment, va aconseguir ser nomenat «alcalde de barri», mentre que la seua mare, que era malaltissa (tenia bronquitis crònica) sovint havia de fer llit.\nMiguel va ser pastor de cabres des de molt petit. Va ser escolaritzat, des del 1915 al 1916, al centre d'ensenyament Nuestra Señora de Montserrat i, del 1918 al 1923, va rebre educació primària a les escoles de l'Amor de Dios. El 1923 va començar a estudiar el batxillerat al col·legi Santo Domingo d'Oriola, regentat pels jesuïtes, que li permeteren optar a una beca perquè seguira amb els seus estudis, però el seu pare ho va rebutjar. El 1925 va abandonar els estudis per ordre paterna per dedicar-se exclusivament a fer de pastor. Mentre cuidava el ramat, Hernández llegia amb avidesa i escrivia els seus primers poemes.\nEn aquells moments, el canonge Luís Almarcha va fer amistat amb Hernández i va posar-li a disposició llibres de San Juan de la Cruz, Gabriel miró, Paul Verlaine i Virgili entre d'altres. Les seues visites a la Biblioteca Pública eren cada vegada més freqüents i va començar a formar un grup literari improvisat juntament amb altres joves oriolans al forn del seu amic Carlos Fenoll. A partir d'aquell moment, els llibres foren la seua principal font d'educació, i es va convertir en una persona totalment autodidacta. Els grans autors del Segle d'Or de la cultura espanyola —Miguel de Cervantes, Lope de Vega, Pedro Calderón de la Barca, Garcilaso de la Vega i, sobretot, Luís de Góngora— es convertiren en els seus mestres.\nEl 25 de març del 1931, amb només vint anys, va obtenir el primer i únic premi literari de la seua vida, concedit per la Societat Artística de l'orfeó Il·licità, amb un poema de 138 versos anomenat «Canto a Valencia», sota el lema «Luz…, Pájaros…, Sol…». El tema principal del poema era el paisatge i la gent del litoral valencià, en el qual destacava la mar Mediterrània, el Segura i les ciutats de València, Alacant i Múrcia i en major mesura, Elx.\nA causa de la reputació que va obtenir gràcies a les publicacions a diferents revistes i diaris, el 31 de desembre del 1931, va viatjar a Madrid, per consolidar-se en l'escena i amb el propòsit de guanyar-se la vida iniciant una carrera literària, acompanyat d'alguns poemes i recomanacions. La seua amistat amb Maruja Mallo li inspirà part dels sonets d’El rayo que no cesa.\nMiguel Hernàndez amb la seua germana Elvira i la seua neboda a la Gran Via de Madrid\nHi va fer amistat amb Vicente Aleixandre i Pablo Neruda. La seua poesia esdevingué llavors més social i manifestà un compromís amb els més pobres i desfavorits. Al desembre de 1935, morí el seu amic Ramón Sijé, i Hernández li dedicà la famosa elegia, que provocà l'entusiasme de Juan Ramón Jiménez expressada en una crònica del diari El Sol.\nMiguel Hernández era comunista des dels 26 anys. Quan esclatà la Guerra Civil espanyola s'allistà al bàndol republicà. L'estiu del 1936, passà a formar part del Partit Comunista d'Espanya. Figurà en el 5è Regiment i en altres unitats als fronts de la batalla de Terol, Andalusia i Extremadura. En plena guerra, aconseguí fer una breu visita a Oriola per casar-se el 9 de març del 1937 amb Josefina Manresa.\nL'estiu del 1937, assistí al Segon Congrés Internacional d'Escriptors per la Cultura celebrat a Madrid i València, i després va viatjar a l'URSS en representació del govern de la República. Quan tornà, escrigué el drama Pastor de la muerte i nombrosos poemes més recollits posteriorment a El hombre acecha. El desembre de 1937, nasqué el seu primer fill, Manuel Ramón, que morí als pocs mesos, i al qual està dedicat el poema «Hijo de la luz y de la sombra» i altres recollits al Cancionero y romancero de ausencias. Al gener del 1939, nasqué el segon fill.\nA l'abril del 1939, ja s'havia acabat d'imprimir a València El hombre acecha. Encara sense enquadernar, una comissió depuradora franquista ordenà destruir completament l'edició. No obstant això, se'n van salvar dos exemplars que van permetre reeditar el llibre l'any 1981.\nEl seu amic José María de Cossío s'oferí per acollir-lo a Tudanca, a Cantàbria. No obstant això, decidí anar a Oriola, malgrat el perill que això suposava, i d'allí a Sevilla. Intentà travessar la frontera de Portugal per Huelva, però la policia del règim de Salazar l’entregà a la Guàrdia Civil.\nFou empresonat a Sevilla, i durant aquest temps, la seua dona Josefina Manresa li va enviar una carta on mencionava que només tenia pa i cebes per menjar. Com a resposta, el poeta va compondre Nanas de la Cebolla. De Sevilla el traslladaren a la presó penal de Torrijos a Madrid. Gràcies a les gestions de Pablo Neruda davant d'un cardenal, el setembre del 1939, el posaren en llibertat inesperadament sense ser processat.\nMiguel Hernández i Josefina Manresa\nTornà a Oriola, on fou delatat i detingut. A la presó de la plaça de Conde de Toreno a Madrid, fou jutjat i condemnat a mort al març del 1940. Cossío i altres amics intel·lectuals, entre ells Luís Almarcha, amic de la joventut i vicari general de la Diòcesi d'Oriola (posteriorment bisbe de Lleó l'any 1944), advocaren per ell i se li commutà la pena per la de trenta anys.\nVa ser traslladat a la presó de Palència al setembre del 1940 i al novembre al penal d'Ocaña (Toledo). El 1941, va ser traslladat al Reformatori d'Adults d'Alacant, on conegué Antonio Buero vallejo, qui li fa un retrat a carbonet. Allí va emmalaltir; de la bronquitis passà al tifus, que es va complicar amb una tuberculosi. Se li oferí penicil·lina a canvi que abjurara del seu ateisme, però ell s'hi negà.\nMiguel Hernández a la porta de l'Ajuntament de València el juliol del 1937\nLa intervenció del pintor Miquel Abad Miró, amic i il·lustrador de poemes del poeta, fou decisiva per a rebre atenció mèdica especialitzada del metge Antonio Barbero Carnicero, qui va poder millorar-li la situació temporalment, a més de recomanar el seu trasllat a l'Hospital «Porta Coeli» de Serra (el Camp de Túria), però desgraciadament el permís va arribar tard.\nMiguel Hernández morí a la infermeria de la presó alacantina a les 5.32 h de la matinada del 28 de març del 1942 als 31 anys. Es diu que no li pogueren tancar els ulls, fet pel qual el seu amic Vicente Aleixandre compongué un poema.\nAbad Miró formà part del reduït seguici fúnebre que, amb la vídua, acompanyà les restes mortals del poeta fins al cementeri i es feu càrrec dels costos de l'enterrament al nínxol número 1009 del cementiri de la Mare de Déu del Remei d'Alacant dos dies després de la seua mort.\nEl febrer del 2011, el Tribunal Suprem d'Espanya denegà la revisió de la sentència de Miguel Hernández argumentant que no tenia vigència jurídica.\nFonts: Fundación Cultural Miguel Hernández / Nacho Otero «Miguel Hernández, cárcel y muerte», Muy Historia / Viquipèdia


El pressupost de les Borges creix un 4,49% i destina un milió d’euros a inversions i promoció econòmica\nEl Ple extraordinari de les Borges Blanques d’aquest divendres, 29 de desembre, va aprovar el pressupost 2018 que aquest any augmenta un 4,49%, pel que és de 6.726.566,39 euros, i destina prop d’un milió d’euros a inversions, rehabilitacions d’habitatges i a incentivar la promoció de l’economia de la capital de les Garrigues. Els nous comptes van rebre els 8 vots a favor del Grup Municipal Demòcrata i 4 en contra d’Esquerra Republicana.\nAixí, una de les novetats més destacades és l’increment d’un 9,86% del capítol d’inversions directes del consistori, que arriba als 889.948,72 euros, que es destinen principalment a millorar la imatge i la conservació del Centre Històric; les dues entrades a la ciutat, amb nou enllumenat i enjardinament, des de Lleida i Tarragona; un camp de futbol 7 per l’Escola Comarcal; i l’arranjament de l’antic escorxador per a disposar de sales per a les entitats locals; a més a més d’alguns carrers amb necessitats urgents de millora ja que presenten algunes deficiències. Igualment, també cal destacar una nova partida per a la rehabilitació de façanes en l’àmbit del casc antic, la promoció de l’emprenedoria i l’habitatge per a joves, que sumen un total de 100.000 euros més.\nL’alcalde Enric Mir ha destacat que aquests augments en inversions i promoció són possibles gràcies sobretot al fet que les finances municipals es troben sanejades i amb un baix nivell d’endeutament, que a finals d’aquest any s’estima que és del 54,25%, tenint en compte que l’amortització del deute bancari enguany haurà estat de 515.000 euros.\nFinalment, l’alcalde i responsable de la cartera d’Hisenda ha explicat que les polítiques socials continuen sent un any més prioritàries, de les quals per la seva representativitat ha destacat el pla de socialització dels llibres escolars i la inclusió de la teleassistència gratuïta generalitzada per aquest 2018; i ha acabat indicant que capítol de Personal només s’incrementa un 3,45% i el capítol de Funcionament un 2,30%.\nD’altra banda, el Ple també va realitzar l’aprovació provisional del Pla d'Ordenació Urbanística Municipal de les Borges Blanques, amb els 8 vots a favor del Grup Municipal Demòcrata i 4 en contra d’ERC; va aprovar inicialment l'expedient de modificació de crèdit 8/2017 mitjançant suplement de crèdit, per unanimitat dels 12 regidors presents; va aprovar la concertació de dues operacions de tresoreria, també per unanimitat; i va dur a terme l’aprovació inicial de l'ordenança fiscal número 29, reguladora del preu públic per emissió de publicitat i ús dels mitjans audiovisuals de ràdio i televisió municipals, també amb el vot favorable dels 12 regidors demòcrates i republicans.\nEl Ple aprova provisionalment el POUM de les Borges\nEl Ple extraordinari de desembre de l’Ajuntament de les Borges Blanques va dur a terme l’aprovació provisional del Pla d’Ordenació Urbanística Municipal (POUM) de la capital de les Garrigues, amb 8 vots a favor del Grup Municipal Demòcrata i 4 en contra d’Esquerra Republicana. D’aquesta manera, el consistori dóna llum verda a l’estratègic document, una vegada fetes diverses modificacions a la proposta que va ser presentada a exposició pública el març de 2016, i sotmesa per tercera vegada a aprovació inicial, per atendre els canvis de criteris urbanístics motivats pel Departament de Territori i Sostenibilitat, així com les previsions de creixement urbà després d’una atípica fase d’expansió.\nEn aquella exposició pública es van rebre una sèrie d’al·legacions, vinculades sobretot a la situació urbanística pendent de regularització de l’empresa General d’Olis i Derivats, que s’han estimat parcialment i que ara, en aquesta darrera modificació de la redacció definitiva del POUM queda resolta mantenint la condició d’àmbit rústic i a l’espera de la consolidació administrativa mitjançant l’aprovació d’un Pla Especial per part de la Comissió Territorial d’Urbanisme.\nD’aquesta manera, el POUM de les Borges també dóna sortida a diferents aspectes importants del futur urbanístic de la ciutat, com el desenvolupament del complex Masia les Garrigues, les futures possibles ampliacions de l’empresa Unitex, i de la Cooperativa de Sant Isidre, entre altres aspectes destacats del planejament urbanístic de la capital de les Garrigues.\nCal tenir en compte que fins ara no hi havia vigent cap POUM a les Borges, sinó Normes Subsidiàries vigents des de l’any 1994 i que, després de diversos processos de revisió i propostes inicials a partir de l’any 2002, durant els deu anys que ha durat aquesta tramitació s’han hagut d’anar sortejant diferents obstacles com canvis de lleis al Parlament, de majoria política a l’Ajuntament, d’aportacions de tercers i d’informes preliminars de la Comissió Territorial d’Urbanisme de Lleida, aquest divendres va rebre l’aprovació provisional del Ple.\nEl Ple de l'Ajuntament de les Borges Blanques


Escenari secret a la biblioteca de Sant Fruitós de Bages – Montpeita\nEscenari secret a la biblioteca de Sant Fruitós de Bages\nEl passat dimecres 30 d’octubre la Biblioteca de Sant Fruitós de Bages va viure una esdeveniment artístic únic amb diversos espectacles simultanis de teatre, música i dansa: l’Escenari Secret.\nL’Escenari Secret és una iniciativa de l’Oficina de Difusió Artística (ODA) que apropa als espectadors una experiència cultural diferent, realitzant actuacions fora de l’espai convencional i on la sorpresa i la proximitat amb el públic juguen un paper clau.\nPromogut des de l’Àrea de Cultura de l’Ajuntament de Sant Fruitós de Bages, més d’una cinquantena d’assistents van poder gaudir de tres espectacles repartits en diferents espais de l’equipament. Es van fer dues actuacions de “Píndoles-Teatre breu en espais breus” i una actuació musical.:\n– On la tempesta deixà una pau intensa: un espectacle multidisciplinar de teatre, música i dansa que fa un recorregut per la vida del poeta Màrius Torres a través dels seus poemes i cartes, acompanyats de dos clarinets i que vam poder veure al pati exterior de la biblioteca. (Dramatúrgia, direcció i interpretació: Judit Marmi, Ivan Otaola i Toni Pineño).\n– L’increïble home bala: un monòleg original que parla sobre la rapidesa amb que s’esdevé la vida del protagonista. La sala infantil va esdevenir l’escenari ideal per escoltar els increïbles esdeveniments que farcien la història d’aquest curiós personatge. (Dramatúrgia i direcció: Ariadna Pastor i Adrià Aubert; interpretació: David Anguera).\n– Paula Valls: un concert en format acústic a la sala polivalent de la biblioteca en què la cantant Paula Valls, acompanyada a la guitarra de David Soler, presentà el seu primer disc de llarga durada I AM, un treball intimista i molt personal dirigit per la pròpia Paula Valls.\nEn acabar, Jordi Planell, tècnic de cultura, va presentar els propers espectacles que es faran dins de la programació del Teatre Casal Cultural, i es va convidar a tots els participants a un aperitiu on van aprofitar intercanviar impressions sobre la jornada tan especial que havien compartit.\nBibliotecaEscenari SecretSant Fruitós de Bages


tancament i recuperació | Ateneu Popular la Flor de Maig\nLa Flor de Maig, un espai simbòlic per un barri viu, combatiu i amb memòria històrica com el Poblenou.\nOrigens de La Flor de Maig\nTancament i recuperació\nDes de les anys 60, l’edifici actual de la Flor de Maig pateix diferents circumstàncies. Quan en 1950 l’antiga cooperativa s’havia dissolt, empesa per l’anquilosament social del règim franquista, el seu edifici va acabar en mans d’un drapaire que va llogar el pis i l’entrada principal a l’Ajuntament de llavors, que va destinar la resta de l’edifici a escola professional del Sindicat Vertical franquista. Va ser també institut de secundària, es va abandonar, etc. Durant els darrers temps del franquisme a Barcelona, va entrar a formar part del Pla d’Ateneus de l’Ajuntament, encara que sota propietat privada, no municipal. Amb l’entusiasme i la imaginació popular dels començaments es van realitzar cercaviles i diversos actes lúdics com a propaganda del nou espai que va obrir al barri a finals de 1978.\nEntre les persones que amb la seva dedicació i entusiasme van ajudar a aixecar aquesta nova idea, doncs encara no existien els centres cívics, hi ha dues ja desaparegudes, que convé recordar i fer-les el corresponent homenatge. Una, el gran fill adoptiu del barri i periodista defensor de tota causa popular, José Maria Huertas Claveria i l’altra l’historiador i arxivista, Manuel Arranz, mort molt jove.\nLa idea inicial era fer de l’Ateneu una entitat diferent a les altres, ja existents al barri, un lloc de trobada dels sectors “progressistes” -quan aquesta paraula tenia sentit-, un lloc on confluïes el compromís social, sense ser una associació de veïns, i on es desenvolupés una determinada manera d’entendre la cultura. Naixia doncs l’Ateneu amb un segell popular i autogestionari molt marcat.\nEn aquells temps encara no s’havia desenvolupat el consumisme lúdic que després va envair les nostres vides i havien necessitats bàsiques, socials o culturals que no estaven cobertes. Des dels passis de pel·lícules, amb el posterior col·loqui, fins a l’escola d’adults o el servei de biblioteca, tot eren necessitats que brollaven del “fam de cultura”. A més hi havia els innombrables tallers de ceràmica, fotografia, pintura i dibuix, sardanes, balls de saló, astrologia, etc. que avui ofereix qualsevol centre cívic però que en aquells temps eren nous.\nTambé algunes experiències pioneres, com aquella de la “Orgia Artística” el 87 i el 88 amb dotze hores seguides de cultura en directe i d’intercanvi artístic multidisciplinari, i altres que amb el temps han arribat a ser una mostra populosa, com les Festes de Maig del Poblenou.\nSobre la entitats que van estar allà, començant per la mateixa Associació de Veïns, l’Arxiu Històric del Poblenou, el Grup de teatre Roba Estesa, la Penya Ciclista, el Club de Futbol Rayo, el Grup per la Pau i Ecologista, el Grup de Dones, la Colla del Drac, l’Esplai Flor de Maig, Coral Joncar, Colla Sardanística Xaloc, Club Atlètic Canaletes, Associació el Rellisquin, o la d’emigrants guineans Riebapua, moltes d’elles creades entre les seves parets. O fins arribar als últims anys amb L’Associació Biniki Espectacles, la Colla Excursionista La Senyera o la Sardanística Roure, la secció de Tennis de Taula i els grups de música com Bauma o Walla Belako.\nNo obstant això, amb les inversions que els Ajuntaments socialistes van portar a terme en el marc de la seva concepció de la ciutat, allunyada de elements propis de l’esperit dels Ateneus, va començar una lenta però irremeiable decadència que va arribar fins a la primera dècada dels 2000. La mateixa inauguració del Centre Cívic Can Felipa el 1991 va representar que algunes de les seves entitats més representatives marxessin a unes instal·lacions més modernes i que el centre quedés una mica aïllat comparat amb els temps passats. El que va portar a l’Ateneu a un període d’autocrítica, a perdre part del paper cultural inicial i ser més com una federació d’entitats, sense renunciar a l’autogestió.\nAmb la crisi que va patir el món capitalista occidental a partir de 2008, la caiguda dels gegants de les finances internacionals i l’ensorrament de l’economia del totxo, les diverses administracions públiques que componen l’Estat espanyol van començar una dinàmica de retallades d’inversions que va acabar assolint equipaments com la Flor de Maig.\nEncara que el veïnat va començar una campanya per evitar que tal situació acabi passant, finalment, al maig de 2012, la Flor de Maig va ser tancada definitivament pel Govern de Convergència i Unió a l’Ajuntament i al Districte, sota l’excusa de l’elevat cost del llogar, element aquest que també hi haurien de posar sota la lupa ja que no s’entén que passés inicialment de 25 mil pessetes a l’any 1977 i arribés a 4.163 euros, unes 690 mil, l’any del tancament. Ja en la dècada anterior, amb el tema del patrimoni industrial i històric del Poblenou i del 22 @, s’havia evidenciat una postura de prepotència per part de l’Ajuntament de Barcelona pel que fa a les protestes veïnals. No es pot dubtar de que el darrer Govern business friendly de la ciutat iniciés una deriva de característiques similars.\nAixò porta a que, en el si dels moviments socials del barri, l’Assemblea de Joves i l’Assembla Social del Poblenou, principalment, però també l’Associació de Veïns i Veïnes del Poblenou o l’Ateneu Independentista Octubre, entre d’altres, es comencés a parlar obertament de la possibilitat d’okupar l’espai.\nFinalment va arribar el dia 1 de juny i l’Ajuntament va tancar l’Ateneu als veïns. Darrer un primer intent d’entrar al edifici pocs dies després del seu precintatge, la Plataforma Recuperem la Flor de Maig va pensar que seria molt millor agrupar forces i planificar l’acció per més endavant. Es d’aquesta manera que el 20 d’octubre, gairebé cinc mesos després, un nodrit grup de veïns, entre 200 i 500, van tornar a reocupar l’edifici, demostrant que les arrels de la Flor de Maig seguien vives en barri.\nDes de aleshores, un seguit d’activitats efervescents pa omplir la Flor de Maig. Sota una gestió assembleària, popular i combativa l’edifici es va convertir en una cosa més que la suma dels seus membres. “La Flor de Maig som nosaltres” es va escoltar en alguna de les reunions que es van portar a terme quan s’intentava decidir l’estratègia a seguir de cara a la constant amenaça que suposa mantenir una okupació d’aquesta naturalesa.\nUna doble línia d’accions va ser seguida: per una banda, una continua i prolongada visibilització de la situació al carrer, mitjans de comunicació, altres okupacions simbòliques, etc., de forma d’atraure l’atenció popular, del barri i de la ciutat, i, per altra banda, una estratègia de defensa legal seriosa i rigorosa que va ser liderada per alguns dels companys i companyes que van protagonitzar els primers moments d’entrada a l’edifici.\nConcerts, festes, presentació de llibres, soparets, cooperativisme, menjars al carrer, cercaviles, representacions teatrals, projecció de pel·lícules, però també noves activitats com ioga, ping pong, classes de teatre, etc., van omplir les diferents sales del primer pis de la Flor de Maig, encara que també els carrers. Més que molt grups, l’Ateneu es va convertir un una massa de gent compacte que tenia molt clara la necessitat de lluita contra els cops que l’embat capitalista estava provocant a la Barcelona contemporània.\nAquesta força i il·lusió no va quedar en res. El any 2014, després de gairebé dos anys de lluita, l’Ajuntament de Trias va cedir a la pressió veïnal i va a decidir comprar l’edifici als seus, considerats, il·legítims propietaris per una quantia un tant escandalosa, un milió d’euros, per, posteriorment, cedir el seu us als okupants. Com símbol de aquesta canvi d’orientació de la vida de la ciutat, és interessant assenyalar que justament en juny de 2014 es va recuperar també la celebració del Dia del Cooperativisme, fet que es va produir, precisament, a les instal·lacions de la Flor de Maig.\nNo obstant això, al cap de no molt de temps, al febrer de 2016, van a arribar unes noticies no massa bones. Darrere una inspecció oficial portada a terme pel cos de Bombers de la ciutat, aquests van aconsellar tancar l’edifici per risc d’esfondrament. La força del moviment no es va poder aturar i, a la primavera del mateix any, es va okupar, mentre es feien les feines de recuperació per part de l’Ajuntament, el solar ubicat al costat de l’edifici. Aquesta nova okupació va tornar a recuperar els ànims i concentrar els treballs i les ganes de tots els implicats a la Flor. L’okupació, finalment, no es va poder mantenir degut a les amenaces rebudes des de la propietat del solar, la qual va posar, des d’aquell moment, un vigilant permanent a l’indret.\nI així arribem a l’any 2018, quan la Flor de Maig va ser tornada al veïnat del Poblenou que, amb més ganes que mai, comença una nova i definitiva etapa al front de uns institució que ja es centenària.\nLlarga vida a la Flor de Maig!


'Joc de trons' divideix els fans\nL’últim capítol produeix tantes crítiques com afalacs dels seguidors, molts a punt de deixar HBO || La producció, estrenada el 2011, suma un total de 73 hores en les vuit temporades\n© Fotograma extret de l'últim episodi de la sèrie, que mostra com va quedar Desembarcament del Rei després de l'atac de Daenerys.\nDesprés de vuit intenses temporades i entre crítiques i aplaudiments a les xarxes socials per part de l’audiència, Joc de trons, la gegantina sèrie de televisió que va arribar al final molt abans que la saga de novel·les que li va donar la vida, va dir ahir adéu als seus milions de seguidors. Ha estat gairebé una dècada d’èpiques batalles, foc de dracs i estratègies militars per conquerir Ponent, el regne de la televisió i els cors de milions de fans. Però la història dels set regnes va ser el fonament del debat sobre l’última de les vuit temporades, per a molts esperada i per a d’altres tota una decepció. Sorprenentment des del primer fins a l’últim capítol, la superproducció d’HBO va superar amb escreix tots els rècords imaginables.\nLes etiquetes #GOTs8e3 #GameofThrones i #GOTFinale es van apoderar de les xarxes socials\nTot i així, el descontentament amb la fins ara aviciada producció televisiva va semblar anar in crescendo a mesura que s’emetien cadascun dels sis episodis de la vuitena i última temporada. L’expectació i l’emoció dels gairebé dos anys d’espera pel final d’aquesta història va donar pas a debats com el vas de cartró o la botella d’aigua que es van colar als rodatges, o la decepció pel nou rumb que va prendre el personatge de Danaerys Targaryen. Fins i tot es va impulsar una recollida de firmes a la plataforma Change.org per exigir que els showrunners David Benioff i el Sr. B. Weiss refessin de nou aquesta última temporada. Però entre crítiques i desil·lusions, els rècords d’audiència no han abandonat mai la sèrie i el penúltim episodi, Les campanes, va ser vist per 12,5 milions de persones als Estats Units en la difusió inicial –l’audiència més elevada en la història de la sèrie– i per 18,4 milions d’usuaris de les plataformes d’HBO, molts d’ells a punt de cancel·lar la subscripció degut al desenllaç de la sèrie, tal com informa Comic Book.\n‘Bloodmoon’, el primer ‘spin-off’ de la sèrie, en marxa\nLa primera de les sèries successores de Joc de trons titulada de forma temptativa Bloodmoon (Lluna de sang) ja ha començat la gravació del pilot, tot i que encara està en fase de preproducció i el rodatge per si mateix s’iniciarà al juny a Belfast. Compta amb Naomi Watts com a protagonista i Jane Goldman com a showrunner. Se sap a més que tractarà l’època de La llarga nit, fa milers d’anys en un Ponent sense els Targaryen, Desembarcament del Rei ni Tron de Ferro.\nDos rostres lleidatans, extres a la sèrie\nL’actor José Mellinas, fundador de la pàgina TerrorActo.com, i l’actriu Lara Díez, fundadora de les companyies La Volcànica i Retret Teatre i actriu al programa de sàtira política Polònia de TV3, els dos de Lleida, van formar part de l’elenc de la sèrie seguida per milions de persones durant els rodatges de l’any 2015 que van tenir lloc a Girona. Les seqüències es van rodar durant la primera quinzena de setembre i a la sèrie estaven localitzats a Desembarcament del Rei.\n8.Grup Segre rep el Premi Nacional de Comunicació\n10.El tribunal escocès deixa en llibertat l'exconsellera Clara Ponsatí\n1. El nombre de diabètics es quadruplica en 4 dècades\n2. Cinc comerços lleidatans, Premis Nacionals als Establiments Comercials Centenaris\n3. El tribunal escocès deixa en llibertat l'exconsellera Clara Ponsatí\n6. Els observadors internacionals conclouen que el judici de l'1-O va vulnerar de forma...\n7. El PSOE reprèn els contactes per a la investidura amb ERC i Teruel Existe\n8. L'exconsellera Clara Ponsatí s'entrega en una comissaria d'Edimburg\n9. Afectades diverses carreteres del Pirineu per la nevada\n10. Contenidors "perillosos" a Lleida


Els bebés també van al Palau de la Música | Infoguiavalencia\nInici » Els bebés també van al Palau de la Música\nEls bebés també van al Palau de la Música\nEs van interpretar una sèrie de concerts per a bebés de 0 a 16 mesos.\nEl Palau de la Música vol que el seu públic comence ben prompte a amar la música. Per això ha realitzat una sèrie de concerts per a un públic molt especial: els bebés.\nDel 23 al 26 de maig passats van tindre lloc concerts, en doble sessió de 40 minuts cada una, dissenyats de manera específica per a lactants, dins del projecte “Tutti al Palau”. En cada sessió van participar 45 bebés.\nLa presidenta del Palau, Glòria Tello, va indicar que “per a nosaltres és molt important este cicle perquè els més menuts també han de tindre un lloc important a la nostra casa, treballar la música amb els bebés és bàsic per garantir-ne el desenvolupament”, i va afegir que “hem canviat el format i continguts d'estos concerts, incloent-hi una soprano, una arpista, nova decoració i una il•luminació especial i específica, més adequada per als sentits dels bebés”.\nEl repertori triat per a estos concerts tan especials estaven conformats per cançons de bressol seleccionades de tot el món, les quals van ser interpretades de manera interactiva, i acompanyades per projeccions multimèdia, i també se intervan petar peces clàssiques com de Brahms i Debussy, etc..\nLes obres van ser interpretades per l'arpista Úrsula Segarra i la soprano Quiteria Muñoz, en un entorn decorat de manera cridara l'atenció dels xiquets quan estan tombats.\nA l'acabar el concert cada bebé va rebre un diploma d'assistència al seu primer concert de música clàssica.


L’enhorabona, Mas, ja ets quart | Opinió | EL PAÍS Catalunya\nL’enhorabona, Mas, ja ets quart\nVas proclamar que Catalunya havia desconnectat d’Espanya i els catalans t’han seguit, anant a votar en massa en unes eleccions espanyoles\nFelicitats, Artur Mas, per ser qui ha recollit més triomfs aquest 20-D. Bravo, perquè eres el líder de la primera força catalana (el 2011 i el 27-S) i ja has aconseguit col·locar el teu partit en quarta posició. Just aquest idíl·lic i emmascarat quart lloc on et vas col·locar en la llista poti-poti de Junts pel Sí per al plebiscit circense de setembre.\nFelicitats, és la millor collita del teu partit des del 1982. Mai havia baixat dels 774.317 vots i ara aconsegueixes un resultat més selectiu i refinat, només 565.501, però molt fidels.\nFelicitats per la teva ràpida progressió, perquè d'1.015.691 vots el 2011, el 29,35% del total català i 16 diputats, n'has aconseguit al voltant de la meitat, el 15,08% i 8 dels anteriors 16 diputats. I ni sumant l'exsoci centrifugat d'Unió puges dels vuit. El teu èxit és tan grandiós que no dóna ni per a grup parlamentari —en no superar la barrera del 15% a Barcelona—, la qual cosa evitarà que al teu passant Quico Homs li tempti el rol de Brutus.\nFelicitats perquè la teva gloriosa obstinació secessionista va de més a millor. Amb els amics d'Esquerra, la Forcadell i els rutilants democristians penedits vas aconseguir a Junts pel Sí fa tres mesos 1.628.714 paperetes, el 39,59%. I, afegides a les de la CUP, la propietària del teu destí, aconseguíeu la dolça derrota —aquesta que anomenes victòria, i mandat democràtic— d'1,9 milions i el 47,8% dels votants. I ara, sumant les dues llistes secessionistes, la teva i la d'Esquerra, aconseguiu desfer-vos de 801.718 vots, i quedar-vos en el 31,6%: de gairebé la meitat a gairebé un terç, i sempre gairebé.\nFelicitats perquè has tornat a guanyar sense pal·liatius, ni matisos ni ombres, ja que als podemites-colauistes, la primera llista a Catalunya, els col·loques al teu sac, perquè es van apuntar a reivindicar un referèndum. Aquest que ahir menyspreaves perquè els catalans ja havíem “passat la pantalla” del “dret a decidir”. Això que ara demana Podem, el partit que, vas dir, tenia el mateix “discurs d'Aznar”, el “discurs de la ultradreta”, amb el mateix “to” i “argument”, i que ara compres, ai, tot cofoi.\nFelicitats, Artur Mas, perquè vas proclamar que Catalunya havia desconnectat d'Espanya i els catalans t'han seguit, anant a votar en massa (el 70,98%) en unes eleccions espanyoles.\nFelicitats, ets el més astut.


L’Ajuntament de Barcelona ha seleccionat Invivo Ventures FCR junt amb altres 5 fons de capital risc privats per participar en la iniciativa Barcelona Accelera - Invivo Capital\nviernes, 12 marzo 2021 / Publicado en Noticias\nL’Ajuntament de Barcelona ha seleccionat Invivo Ventures FCR junt amb altres 5 fons de capital risc privats per participar en la iniciativa Barcelona Accelera\nL’Ajuntament de Barcelona i 6 fons de capital risc locals invertiran 50 milions d’euros en empreses emergents\nA través de la iniciativa Barcelona Accelera, l’Ajuntament de Barcelona ha aportat 10M€ a 6 fons de capital risc privats locals que quintuplicaran la inversió municipal: Aldea Iberia Tech, 4founders Capital II, SC Grotwth Fund II Plus, Sabadell Asabys Health Innovation Investment, Invivo Ventures i The Extension Fund\nLa iniciativa posa de manifest la voluntat municipal d’impulsar, amb nous instruments, i de la mà dels actors privats amb més experiència, el suport a les empreses emergents d’economia digital, healthcare i altres sectors estratègics que generaran ocupació en els propers anys\nLes inversions hauran d’anar destinades a empreses de l’àrea metropolitana de Barcelona i que com a mínim 10 milions s’inverteixin en start-ups liderades per dones\nAccions similars d’inversió amb la participació de l’Ajuntament es van dur a terme l’any 2000 (Barcelona Emprèn) i l’any 2009 (Nauta III), si bé aquesta nova estratègia financera (Barcelona Accelera) és singular i es considera clau per reanimar l’economia en el context actual\nL’Ajuntament de Barcelona ha seleccionat els 6 fons de capital risc privats que participaran en la iniciativa Barcelona Accelera amb l’objectiu de fer créixer l’emprenedoria i l’economia de la ciutat. Entre les 10 gestores i fons presentats al concurs, amb domicili a Barcelona, han acomplert els requisits i s’han seleccionat els fons Aldea Iberia Tech, 4founders Capital II, SC Grotwth Fund II Plus, Sabadell Asabys Health Innovation Investment, Invivo Ventures i The Extension Fund.\nA través d’aquests sis fons privats, la inversió inicial municipal de 10 milions d’euros a start-ups de l’àrea de Barcelona acabarà convertint-se en 50 milions. Si bé l’objectiu era, com a mínim, triplicar la inversió municipal, finalment la previsió és quintuplicar la quantitat inicial en benefici de les empreses emergents de l’àrea metropolitana de Barcelona, que suposarà un creixement econòmic i més solidesa per sortir-se’n de la crisi que ha provocat la Covid-19.\nEl primer tinent d’alcaldia d’Economia, Treball, Competitivitat i Hisenda i president de Barcelona Activa, Jaume Collboni, destaca que “amb la creació d’aquest nou fons Barcelona es posiciona com a ciutat emprenedora, amb noves fórmules d’impuls a l’activitat econòmica. Tot i que no és tracta d’una operació habitual en l’àmbit municipal, Barcelona Accelera ens brinda una oportunitat immillorable per fer créixer el nostre ecosistema innovador i crear llocs de treball de qualitat, tot reforçant la capitalitat digital de la ciutat”.\nAquest fons, emmarcat en la mesura ‘Barcelona Capital Digital i Emprenedora’ de l’agenda econòmica municipal, és un exemple d’una nova estratègia financera que entoma l’Ajuntament, a través de Barcelona Activa, i que situa al consistori com a exemple d’administració emprenedora. Davant d’un context de paralització de l’economia i d’aturada de rondes d’inversió, aquesta fórmula permetrà a aproximadament 150 start-ups de la ciutat accedir a més capital i continuar innovant i expandint-se en els mercats locals i internacionals.\nCal destacar que una de les exigències als fons ha estat que almenys 10 milions del total vagi destinada a empreses fundades per dones, o que la CEO fos una dona, com a mesura per impulsar els negocis liderats per dones a la ciutat, a més, es demana que les inversions vagin destinades a empreses de l’àrea metropolitana.\nSectors estratègics, salut i economia digital\nUn altre dels requisits era que els sectors d’activitat de les empreses emergents fossin els sectors estratègics que recull l’agenda econòmica de Barcelona 2020-2030, anomenada Barcelona Green Deal, atesa la seva capacitat de generar valor afegit, crear ocupació de qualitat i posicionar la marca de ciutat en un context global, i tot amb l’objectiu comú d’accelerar la sortida de la crisi econòmica. Aquests sectors són: l’economia digital, les indústries creatives, l’economia verda, indústria 4.0, salut i bio, esport i esport tech, alimentació i food tech i economia blava,\nActualment l’aposta per diferents fons de capital risc és clau per reanimar l’economia en l’univers digital i emprenedor. Barcelona és considerada capital digital i emprenedora. De les 1.500 start-ups que hi ha a Catalunya, el 80% es troben a l’àrea metropolitana de Barcelona i donen feina a prop de 17.000 persones. Accions com aquestes es consideren urgents perquè l’estructura financera d’aquestes companyies és més sensible en contextos com el de l’actual pandèmia.\nAquesta iniciativa, gestionada des de Barcelona Activa, està inclosa en el conjunt de nous instruments que s’han impulsat des del Centre de Coordinació de Resposta Econòmica (CECORE) impulsat en el si de l’Ajuntament durant el darrer any. Es treballa per acompanyar el sector de les start-ups en el camí de la recuperació, el creixement i la consolidació, com a motor d’innovació, d’atracció de talent creatiu, d’inversió estrangera i que permet un millor posicionament de la ciutat als rànquings mundials.


El Pebrasset: Fa 1.400 anys ja hi havia oxigen a la Terra\nUn equip internacional, ha descobert que la presència d'oxigen en l'atmosfera terrestre fa uns 1.390 milions d'anys era d'un poc més del 3,8%.\nEls investigadors han trobat proves geoquímiques d'oxigenación en els sediments de la Formació Xiamaling, al nord de Xina . La seua anàlisi revela la presència de bacteris anaeròbics i indica que la deposició dels materials es va produir en una zona amb nivells molt baixos d'oxigen.\nAquest percentatge del 3,8% haguera sigut prou per a permetre la respiració d'animals com a esponges i xicotets cucs, molt abans de que estos sers aparegueren en la Terra.\nEls resultats de l'estudi determinen que este nivell d'oxigen atmosfèric va ser una realitat centenars de milions d'anys abans de l'evolució dels primers animals i que fa uns 1.400 milions d'anys ja s'estaven gestant les condicions geoquímiques perquè més tard apareguera la vida animal.\nPublicado por Alba Puig Sanchis en 11:30\nEtiquetas: ctm2bat, Curs 2015-2016, O2, puigsanchisa\nJose Vicente Sanchez Colomer 15 de enero de 2016, 10:56\nAlba, m'ha semblat molt interessant aquesta noticia, ja que parla d'un tema de gran interés, com es l'existència de l'oxigen, el motor que ens dona vida, al planeta Terra. Em sembla curiós que s'haja descobert que fa tantissims milions d'anys ja hi haguera un 3,8% de oxigen a la Terra, una quantitat que per aquell entonces, era molt gran, i que com bé cita a la noticia, haguera sigut útil per permetre la vida de xicotets organismes com esponjes, molt bona notícia!


Un home armat estavella el seu cotxe contra un furgó policial a París\nUn home armat ha estavellat el seu cotxe contra un furgó de la Gendarmeria francesa aquest dilluns a la tarda a la cèntrica avinguda dels Camps Elisis de París. L'atacant hauria mort durant l'incident, però no hauria provocat víctimes entre els civils ni tampoc entre els policies que hi havia a la zona, segons el Ministeri de l'Interior. El conductor anava armat amb un kalàixnikov, i duia armes de foc curtes i bombones de gas al vehicle, segons ha assegurat AFP.\n— AFP news agency (@AFP) 19 de juny de 2017\nL'impacte del vehicle hauria provocat una explosió i un petit incendi. L'atacant hauria mort, segons ha explicat el Ministeri de l'Interior, però es desconeix encara si hauria estat a causa de l'exposició al vehicle o pels trets dels agents policials. Les autoritats franceses asseguren que l'acte hauria estat "deliberat".\nOperació policial als Camps Elisis\nEn un missatge en el seu compte de la xarxa social Twitter, la Policia ha informat que estava duent a terme una "intervenció policial" als Camps Elisis, per la qual cosa ha demanat als ciutadans i als turistes que evitin la zona. Més tard, ha assegurat que la situació ja estava controlada i que no hi havia ferits ni per part dels policies ni tampoc del públic.\n— Police Nationale (@PoliceNationale) 19 de juny de 2017\nLa zona de l'incident, que ha estat acordonada per la Policia, és al començament de l'avinguda, molt a prop del Palau de l'Elisi, seu presidencial francesa, que es prepara per rebre d'aquí a unes hores el rei Abdullah de Jordània. La zona ha quedat acordonada i desenes de vehicles de policia, de bombers i ambulàncies s'han desplaçat al lloc dels fets.\n— ¶ - T - A (@PorteTonAme) 19 de juny de 2017\nTerrorisme Un mort a Londres en un atac terrorista contra una mesquita El Nacional


Apartamento Plaza del Calvario Torrevieja Espanya - Ofertes d'hotels amb els MILLORS DESCOMPTES EN LÍNIA\nMaldonado, 49, 3-5, Torrevieja, Torrevieja, Espanya, 03181 - Veure al mapa\nMés informació sobre Apartamento Plaza del Calvario\nDissenyat tant per oci com per negoci, Apartamento Plaza del Calvario està situat idealment a Torrevieja; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartamento Plaza del Calvario ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Apartamento Plaza del Calvario es reflexa en cada habitació. aire condicionat, balcó/terrassa, despertador, ventilador, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Apartamento Plaza del Calvario és un lloc ideal d'estada pels viatgers que busquin encant, comfort i facilitat a Torrevieja.


Transició VNG: moviment ciutadà que impulsa canvis socials a Vilanova i la Geltrú: de gener 2014\nMar del Mar Fernández convidada al programa radiofònic Barreja't amb mi\nMa. del Mar en un dels seus viatges a Gaza\nDimecres 22 de gener en directe a les 20 h. el Programa Barreja't amb mi que produeix l'Associació Por Derecho propio a Canal Blau Ràdio i condueix Luz Cassino ha dedicat l'espai promugut per Transició VNG a l'activista i membre de Transició VNG, Ma. del Mar Fernández que recentment ha arribat desprès d'una estada més a Gaza.\nVoluntària des de 2004 de la International Solidarity Movement, ISM, membre de diverses organitzacions pacifistes com l'International Institute for Nonviolent Action , Coordinadora Amb Palestina al Cor, de la que forma part a través de Novact, BDS, ISM, Free Gaza, Comunitat Palestina de Catalunya.\nEmissió del Programa: Ma. del Mar, Luz, Carme i Xavier Grau\nTé un bloc en el que explica les seves vivències en terres palestines: http://marpalestina.blogspot.com.es/\nPremsa local (Diari de Vilanova) i comarcal (3devuit) han recollit les seves cròniques per Palestina esdevint una autèntica corresponsal en zona de conflicte.\nESCOLTAR EL PROGRAMA BARREJA'T AMB MI\nINFORMACIÓ SOBRE ACTIVISTES INTERNACIONALS A PALESTINA\nEtiquetes de comentaris: 2014, drets dels pobles, informacions, opinem, Programa Barreja't amb mi, radio, reflexionar\nL'olor que m'has deixat: proposta poètica del Mike\nL'amic Mike ens fa un regal poètic inspirat en el nostre entorn natural i la tristíssima i cruel realitat recentment viscuda a la nostra ciutat -i dissortadament persistent arreu- de violència sense sentit, sota el títol artístic l'Olor que m'has deixat - Àlbum Blog Mike 7 i acompanyat del següent texte:\n"Malauradament la premsa massa sovint ens parla d'aquestes persones que no entenen, que estimar a algú, no equival a ser propietari d'altra.\nLa generositat dels uns vers als altres, és un acte espontani i no dóna dret a exigir res que l'altra no vulgui donar. El respecte mutu, no passa per cap mena d'agressivitat ni física ni psíquica".\nEtiquetes de comentaris: 2014, compartir, espais públics, espais vius\nMar del Mar Fernández convidada al programa radiof...\nL'olor que m'has deixat: proposta poètica del Mike...


Per Redacció el\t 20/07/2018 Cultura, Lleida\nAny Pedrolo Festival Internacional de Poesia Lleida Lleida Maria Mercè Marçal\nEl Festival Internacional de Poesia de Lleida dedicarà la seva segona edició a Manuel de Pedrolo i a Maria-Mercè Marçal. El paer en cap, Àngel Ros, ha presentat l’esdeveniment, que tindrà lloc del 20 al 23 de novembre, convertint aquest mes en “el mes més literari” a la ciutat, com ha remarcat l’alcalde. El certamen poètic, recuperat l’any passat i que agafa el fil del Mahalta i Destí Poesia, anirà precedit la setmana anterior pel lliurament dels Premis Literaris Josep Vallverdú i Màrius Torres que homenatjaran Jordi Pàmias, recentment guardonat amb el Premi Nacional de Cultura i qui té la Medalla de la Paeria al Mèrit Cultural.\nEl certamen se suma a l’Any Pedrolo, de qui es commemora el centenari del seu naixement. Així, la tinent d’alcalde Montse Parra ha indicat que la producció de la Paeria “Dir Pedrolo”, del 2016 amb motiu dels 25 anys de la mort de l’autor, es representarà al Teatre Municipal de l’Escorxador per a un miler d’alumnes. Parra ha posat en relleu la col·laboració institucional per tirar endavant l’esdeveniment, dedicat a la poesia i als poetes.\nLa vicepresidenta de l’Institut d’Estudis Ilerdencs, Rosa Pujol, ha incidit en les figures a les quals es dedica el certamen i en la unió de les institucions per fer-lo possible. També ha comentat que el festival té una prèvia el dia 19 de novembre, amb Marçal /Abelló. Igualment, el director dels Serveis Territorials de Cultura a Lleida, Josep Borrell, ha reivindicat la centralitat poètica i les dimensions social i cívica de la poesia, com a element de coneixement i de transmissió.\nEls comissaris del festival, Àngels Gregori i Anton Not, s’han encarregat d’avançar les activitats que conformen el programa, que s’està acabant de configurar. Gregori i Not han assenyalat que el festival pretén posar en valor i ser l’altaveu del a poesia local lleidatana i universal, així com també portar a Lleida grans veus de la poesia internacional. La voluntat, ha explicat Gregori, és “fer de lleida al novembre la capital de la poesia” i “posicionar-la dins el gran circuit de la poesia”, juntament amb Barcelona, Manresa i Sant Cugat. Han afegit que l’esdeveniment ha de ser el motor per exportar potencial poètic de Lleida i per situar-lo al mapa poètic del territori.\nArticle AnteriorUn motlle de joieria i una ‘nina’ ibèrica, noves troballes al Gebut\nSegüent Article Gairebé 1 de cada 3 vehicles de la flota d’Autobusos de Lleida ja és híbrid


Projecte - Menjador de l'Escola d'Argentona\nL’acte de nutrició és una de les funcions vitals de tot organisme. És doncs d’una importància vital acompanyar aquest acte des d’una perspectiva holística i respectuosa tenint màxima cura de tots els elements i partint sempre de la visió de l’infant.\nEl Projecte del menjador de l'Escola Argentona està format per la feina que es desenvolupa a la cuina de la ma de Cuina Argentona SCCL i l'acompanyament del dinar i de l'espai de lleure que fa el monitoratge i coordinació de l'Esberla SCCL.\nQUÈ DESENVOLUPEM AMB AQUEST PROJECTE DE MENJADORS?\nEl projecte està estructurat segons 6 imatges que descriuen les diferents vivències de l’infant vinculades al menjador. D’aquestes se’n desprenen tots els aspectes rellevants a destacar del nostre projecte:\nL’infant coneix el/la productor/a\nL’infant saluda a el/la cuiner/a\nL’infant serveix, menja i recull la taula\nL’infant juga amb els companys\nL’infant parla amb els/les educadors\nL’infant explica a casa què ha dinat\n1. L’INFANT CONEIX EL/LA PRODUCTOR/A QUE FA ALIMENTS ECOLÒGICS I DE PROXIMITAT\nVolem que l’infant valori i respecti el que li arriba a la boca, per tant cal que conegui que des del seu origen el producte ha estat tractat també amb cura i respecte.\nPRODUCCIÓ ECOLÒGICA, DE PROXIMITAT I TEMPORADA:\nS'aposta per utilitzar matèries primeres de qualitat i ecològiques, fomentant el comerç de proximitat i les empreses locals i l'estacionalitat dels productes.\nPer abastir-nos del producte local fresc, verdures i fruites, vinculem el projecte de menjador al Circuit Curt de comercialització del Maresme-Vallès que ha estat impulsat per l’Associació de Menjadors Ecològics. Gràcies a la programació de cultius, i a l’assessorament que ofereix aquesta plataforma podem garantir el producte local amb la regularitat necessària per l’elaboració dels àpats.\n2. L’INFANT SALUDA LES CUINERES QUE FAN UN MENÚ DE TEMPORADA I EQUILIBRAT\nSi volem que l’infant gaudeixi d’una plaent experiència sensorial mentre s’alimenta cal que seleccionem, combinem i cuinem amb cura els aliments que els hi proposem.\nQUÈ CUINEN LES CUINERES?\nProductes ecològics: El aliments considerats ecològics són aquells que han estat tractats amb cura durant el seu procés de producció. Així aconseguim una matèria primera amb la màxima potència nutricional i sensorial i neta de productes tòxics.\nCOM ES DISSENYEN ELS MENÚS?\nEls menús dissenyats segueixen una dieta mediterrània, sana i equilibrada per afavorir uns bons hàbits alimentaris que els proporcionarà un bon creixement i els prepararà per un futur saludable. Es dissenyen els menús trimestralment amb variacions estacionals, sota supervisió d'un dietista especialitzat (STICSA) i seguint l'assessorament i les pautes que marca el Departament de Salut de la Generalitat de Catalunya.\nL'estructura del menú està enfocada a cobrir les necessitats durant l'etapa d'edat infantil, procurant sempre oferir un menjar variat, en quantitat i presentació adequades. El menú combina aliments diferents, la varietat dels primers plats consta de verdura o cremes, llegums, arròs, pasta i sopa; i pels segons plats es cuina peix, pollastre o gall d'indi, vedella, porc, truita o croquetes o fregits; per les guarnicions es serveix amanida, acompanyaments a la jardinera, i un dia patates fregides. Les postres consten de fruita del temps quatre dies a la setmana i un dia làctic, i esporàdicament es serveix fruita en almívar.\nExcepcions de menú: També contemplem els casos especials, d'aquells alumnes que necessiten un menú o servei personalitzat amb prescripció mèdica, on el nostre tracte directe i pròxim permet a les famílies tenir la confiança que el seu infant rebrà l'atenció que necessita.\nCOM CUINEN LES CUINERES?\nLa matèria primera és processada amb tècniques de cocció tradicionals saludables, sobretot cuinant al forn, estofats, rostits amb poc oli i pocs fregits al mateix centre.\nConnexió amb la cuina: L’infant ha de poder conèixer qui cuina i com ho fa. És important que els infants puguin interactuar amb l’equip de cuina per establir així una connexió emocional amb el que li arriba a taula. L’equip de cuina ha de poder, de vegades, explicar al menjador què i com ha cuinat i rebre el feed-back directe dels infants.\n3. L’INFANT SERVEIX, MENJA I RECULL LA TAULA, APRENENT DEL QUE MENJA\nL’infant, dia a dia, anirà desenvolupant hàbits alimentaris, cooperatius i sostenibles a través de l’àpat i les tasques associades a aquest.\nAUTOGESTIÓ I AUTONOMIA\nAutogestió cooperativa: Organitzem el menjador de manera tal que els infants tinguin un paper essencial en la seva preparació sempre atenent a les seves possibilitats segons les seves edats. Treballem encaminats a que parar taula, servir i recollir siguin serveis clau que cal distribuir cooperativament entre els infants a través de panells que puguin visualitzar en el dia a dia.\nHàbits d’higiene: Treballem per a que els infants, autònomament, vetllin per la seva higiene abans i després de l’àpat. Anar sols al lavabo, rentar-se les mans, utilitzar el tovalló són els hàbits diaris que han d’incorporar i valorar per ells mateixos. Facilitarem raspalls i pasta de dents per cada infant i farem el seguiment adequat a la seva edat per acompanyar l’adquisició de l’hàbit.\nGaudint d’una dieta sana i responsable: Defugim de la creença social que fa excloent una dieta sana d’una dieta apetitosa. Si servim plats sensorialment cuidats els infants gaudiran de l’experiència alimentària mentre identifiquen quins són els ingredients i l’equilibri nutricional que hi ha entre aquests sent ajudats per panells informatius com per exemple identificar els nutrients d’un plat equilibrat.\nSabent el que menja: Fomentem que els infants puguin conèixer amb antelació quin són els menús de la setmana. Per això és important tenir un panell amb els menús on aquests puguin adreçar-se. Alhora, també a través de panells o exposicions itinerants, se’ls presentarà als infants: (1) d’alguns aliments, les principals característiques (textura, gust, aroma i color) així com quines són les propietats beneficioses d’aquests, (2) quines són les verdures de temporada, (3) quin procés d’elaboració segueixen alguns productes. Alhora, tant al menjador com a l’espai de Racons, posarem a disposició dels infants llibres de receptes accessibles per a ells per a que s’hi familiaritzin.\nAmb gust per la novetat i la diversitat: Creem les dinàmiques necessàries per estimular la curiositat de l’infant per la novetat i la diversitat. Apostem per treballar a través de temàtiques que ens transportin a entendre, no només que mengen en altres cultures sinó també les raons que amaga aquesta diversitat gastronòmica.\nEl temps i l’espai de l’acte alimentari: Valorem molt el fet de respectar el ritme dels infants a l’hora de l’àpat. Sempre adaptant-nos a les condicions de l’espai i dels torns necessaris establim l’horari el més ampli possible perquè els infants relacionin l’espai del menjador amb la tranquil·litat. En aquest sentit és important aconseguir acompanyar l’espai amb la calma que ajudi a relaxar als infants i a poder pair l’àpat de la millor manera.\nPracticant l’autonomia: Potenciem al màxim l’autonomia de l’infant tant pel que fa a la utilització dels estris personals per alimentar-se (forquilla, ganivet, cullera, got) com també en relació als estris per servir. Alhora creiem que cal adaptar la ració de cada infant, sempre dins d’uns marges, a la seva singularitat i a la seva voluntat. No té cap sentit servir la mateixa quantitat a tothom i pretendre que tothom se l’acabi igual. Cada infant és diferent i cal respectar, dins d’uns límits predeterminats, la seva voluntat.\nReduint, reutilitzant, reciclant: Treballarem per a que els infants integrin i visualitzin hàbits sostenibles al menjador. En primer lloc fent-los conscients que els productes que s’utilitzen al menjador redueixen al mínim els envasos, es reutilitzen materials que ells mateixos faran servir per exemple per construir jocs propis i reciclant adequadament tots els residus.\n4. L’INFANT JUGA AMB ELS COMPANYS GAUDINT DE LA CONVIVÈNCIA I APRENENT DELS CONFLICTES\nL’estona que els infants no estan dinant és un fantàstic espai educatiu on també treballar des d’una perspectiva ecològica, respectuosa i integral, en aquest cas, les seves vivències.\nAPRENENTATGE AUTÒNOM I AMBIENTAT\nEl treball per Ambients: Creiem en la importància de que els infants desenvolupin lliurement la seva creativitat, explorin les possibilitats dels materials que tenen al seu abast i aprenguin a autogestionar el seu temps. Per aquest motiu incloem, en l’espai d’esbarjo del menjador, els Ambients. Aquests són un espai on els infant trobaran propostes de joc de manera permanent (joc simbòlic, joc de taula, construccions, dibuix, ..). Desenvolupar aquestes activitats lliurement ajuda a treballar la relació amb els companys i companyes, establir nous rols dins el grup, i mantenir l’espurna de la curiositat.\nLes activitats dinamitzades: A banda de l’espai per Ambients durant la setmana els educadors oferiran activitats dirigides opcionals per a aquells infants que els hi vingui més de gust realitzar activitats conduïdes per l’adult.\nProjectes i centres d’interès: Segons l’època de l’any i els dies assenyalats que vagin esdevenint s’elaboren activitats i ambientacions enfocades a aprofundir pedagògicament amb un tema cultural d’interès pels infants. A més, depenent de cada edat se’ls proposen projectes on, mitjançant una cultura participativa sostinguda pels educadors, els infants desenvoluparan col·lectivament les seves inquietuds.\nEls conflictes com a oportunitat: La nostra mirada sobre els conflictes que apareixen en el dia a dia dels infants els considera oportunitats d’aprenentatge per cada un dels agents que hi participa, inclosos els educadors. No s’ha de tenir pressa per resoldre els conflicte amb un simple ‘perdó’, els conflictes són una porta d’entrada a una perspectiva externa a nosaltres que no estàvem comprenent.\nPerspectiva de gènere: És molt important fer conscient a l’equip educatiu de quins són els estereotips de gènere que operen en el dia a dia dels infants i quines opressions acaben tenint en ells. Així poder estar alerta i qüestionar els estereotips que els infants tenen integrats. Oferint prou diversitat de jocs que eviti la centralitat del futbol a l’hora de l’esbarjo, així com propostes alternatives a jocs sexistes dirigits a infants.\n5. L’INFANT ES RELACIONA AMB ELS/LES EDUCADORS/ES QUE L’ACOMPANYEN RESPECTANT-LO\nCreiem en la revalorització de la tasca educativa en el temps de lleure. Cal empoderar-la tot vinculant l’educació a un treball personal de l’educador/a i fer-los veure la magnitud d’incidència que poden arribar a tenir.\nMOTIVACIÓ I VALOR DE LA TASCA DE L’EDUCADOR/A\nCal vetllar per tenir una ràtios monitors-infants adequades que permeti respondre a les situacions que es vagin presentant. Apostem per una ràtio que augmenta amb els més petits i disminueix amb els més grans. Els dies que hi ha més infants que es queden a dinar que la mitjana diària es reforça l'equip amb més personal.\nÉs important apostar per la formació remunerada pel monitoratge on es treballin aspectes que aquests vulguin aprofundir en relació a la seva tasca (per exemple: gestió de conflictes, educació nutricional, contes infantils, coeducació, educació emocional, etc.). Així com també fer periòdicament seguiments amb l'equip per a poder treballar les emocions i els conflictes que es generen per la seva tasca educativa.\n6. L’INFANT EXPLICA A CASA QUÈ HA DINAT FENT A LA FAMÍLIA CÒMPLICE DEL PROJECTE DEL MENJADOR\nÉs molt important que les famílies siguin còmplices del model de menjador que s’implanta a l’escola dels seus infants. En tant que comunitat educativa, cal que entre tots aprenguem i ens dotem dels recursos i diàlegs que calguin per millorar l’acció pedagògica del menjador.\nInformes per les famílies: Diàriament, a través de la llibreta viatgera, oferim a les famílies un seguiment dels hàbits dels infants de P3. A banda, per a totes les edats, trimestralment farem arribar a les famílies uns informes que reflecteixin com està sent la vivència de cada infant a l’espai del menjador.


dijous, 16 de febrer de 2017 09:58\nMassiva assistència en la primera xerrada sobre les clàusules sòl\nUna advocada va resoldre els dubtes de la ciutadania en la primera de les trobades d’assessorament sobre el tema organitzada per l’Ajuntament de Gavà\nL’Ajuntament de Gavà ha organitzat tot un seguit de xerrades informatives sobre les clàusules terra hipotecàries a fi que la ciutadania en pugui treure l’aigua clara i resoldre tots els seus dubtes. En la primera de de les 4 trobades programades, que va tenir lloc aquest dimecres al Parc Arqueològic, Paz Cano, membre del Col·legi d’Advocats de Barcelona va explicar quina és la situació actual i va respondre les moltes preguntes formulades per les desenes de persones que van omplir la sala. Segons Cano, “ara ens trobem encara en el període on les entitats bancàries, responen el requeriment de Real Decret de l’Estat, han de fer saber si s’acullen a l’acord voluntari per retornar els diners als clients afectats”.En qualsevol cas però, Cano explica que “la situació segueix essent poc clara, sobretot arran d’una de les dues resolucions emeses justament aquest dimecres pel Tribunal Suprem en què considera transparents les clàusules de les hipoteques de la Caja Rural de Teruel. Això crec que abocarà la resta d’entitats no condemnades a sumar-s’hi, defensant que les seves clàusules també són transparents i tot plegat farà aturar el procés”.\nL’advocada recomana a la gent que “abans de signar cap acord amb el banc es revisi bé la documentació i s’assessori abans a través de les nombroses vies obertes, entitats, les OMIC o el propi Col·legi d’Advocats, per veure si és pertinent enviar un requeriment previ a les entitats. Si la resposta és negativa, i depenent de com es fes la contractació, ja es veurà si convé iniciar el procés judicial.\nPer tal d’informar la ciutadania, l’Ajuntament de Gavà, a través de l’OMIC, ha posat en marxa un servei d’atenció personalitzat gratuït amb cita prèvia que es pot requerir trucant al telèfon 900 66 33 88. A més, es faran tres xerrades més sobre aquest tema. La propera serà el 20 de febrer, a les 18.30 hores, al Museu de Gavà, la següent el 28 de febrer, a les 19 hores, al casal municipal de cultura American Lake i la darrera tindrà lloc el 6 de març, a les 18.30 hores a la biblioteca Josep Soler Vidal. D’aquesta manera, segons explica el tinent d’alcalde de Benestar i Acció Social, Miquel Àngel Diaz, “volem afavorir que la informació arribi als diferents barris ja que, des de l’equip de govern, creiem que aquest és un assumpte de gran interès ciutadà i sempre ha estat voluntat nostra treballar per la defensar dels drets dels consumidors. Amb aquesta campanya volem posar a l’abast de la gent les eines per fer-los l’acompanyament en aquest procés de reclamació”.\nEtiquetes: Actualitat Ajuntament de Gavà Economia\nDarrera actualització de divendres, 19 de maig de 2017 11:19


L'impacte de les TIC en els viatges i l'allotjament porta diversos països a regular el lloguer d'habitatges per diferenciar la llar compartida, amb activitat no professional, de l'habitatge d'ús turístic, d'activitat intensiva i gestionada per professionals\nBarcelona encara no diferencia entre llar compartida i l'activitat professional de l'habitatge d'ús turístic\nPer què hauria d'existir una regulació específica per al ‘home sharing’? Les lleis que regulen actualment el lloguer d'habitatges a turistes van ser pensades per a una època molt diferent. Avui en dia la connectivitat i internet han fet molt senzill compartir un espai de la pròpia casa a canvi d'una compensació econòmica. Aquests amfitrions són persones amb una ocupació que no és el lloguer intensiu de la casa, no són professionals del turisme i, per tant, no haurien de tenir una càrrega administrativa o reguladora com la dels professionals. Hi hauria d'haver una normativa adaptada als nous temps que empari aquesta nova figura del ciutadà productor.\nEn canvi, la regulació a Catalunya -com a la de la resta de l’Estat- està feta des de la perspectiva del professional. És a dir, que qualsevol activitat en l'àmbit de l'hospitalitat queda assimilat a una activitat turística exercida de manera intensiva i professional. En aquest sentit es genera una gran confusió sobre la qualificació d'habitatge d'ús turístic, que porta molta gent a no distingir l'habitatge habitual o una segona residència de l'habitatge que té un ús exclusivament turístic.\nA Catalunya hi ha hagut recentment una proposta de regulació, en forma de decret, per part del govern de la Generalitat. Aquesta proposta és encara un projecte que, en línies generals, preveu crear una nova categoria d'allotjament turístic que inclogui les habitacions en un habitatge particular. Però té un aspecte restrictiu clau, ja que condiciona poder compartir la llar al fet que l'amfitrió pernocti a la mateixa casa. Això vol dir, per exemple, que un amfitrió que marxa de casa de manera temporal -unes vacances?- no la pugui compartir.\nA més, aquesta proposta de decret segueix sense distingir entre professionals i particulars, i provoca que aquests últims hagin de suportar unes càrregues reguladores desproporcionades. Als particulars no se'ls pot exigir el mateix grau de regulació que als professionals, i així ho han entès ciutats com París, Lisboa, Londres o Amsterdam, que sí que fan la distinció. En lloc d'introduir noves lleis sobre turisme, aquestes ciutats han introduït canvis en les normatives vigents per adequar la realitat administrativa al fenomen del ‘home sharing’.\nCIUTATS QUE HAN LEGISLAT\nLisboa (abril del 2016): Airbnb va arribar a un acord amb l'Ajuntament de Lisboa per col·laborar en la recaptació de la taxa turística de tots els ciutadans que comparteixin els seus propis habitatges ('home sharing') a través de la plataforma. Airbnb també treballarà conjuntament amb l'Ajuntament per promoure un turisme responsable a la ciutat educant els amfitrions sobre les normes del 'home sharing’.\nLondres (febrer del 2015 i desembre del 2016): el govern va anunciar un projecte de llei per promoure l'economia col·laborativa. Entre altres mesures es va proposar canviar la norma que prohibia als londinencs el lloguer dels seus habitatges. Després que la llei fos aprovada al Parlament, els residents de Londres poden llogar el seu habitatge habitual un màxim de 90 dies a l'any. Airbnb s’ha compromès recentment a establir un límit dins la plataforma, de manera que qui lloga una casa sencera no ho pugui fer per més d’aquest límit que marca la llei.\nParís (març del 2014): des de l’aprovació de la ‘Loi Alur’ el 2014, tothom que visqui a França i tingui un habitatge pot llogar una habitació a casa seva sense haver de demanar un permís específic a l'ajuntament o autoritat local, sempre que aquesta sigui la seva primera residència (habitatge habitual). Quan es lloga una casa o pis sencer el límit és de 120 dies. La mateixa llei també permet el lloguer per estades curtes a les segones residències, tot i que deixa a les ciutats el criteri per imposar requisits addicionals. L'agost del 2015 Airbnb va arribar a un acord amb l'Ajuntament de París per recaptar i pagar la taxa turística en nom dels seus amfitrions. A França, actualment 19 ciutats han signat un acord similar amb Airbnb perquè les taxes turístiques es paguin a través de la plataforma\nMilà (gener i setembre del 2015): el setembre del 2015, la regió de la Llombardia (que inclou la ciutat de Milà) va aprovar una normativa que regula i acull l'economia col·laborativa mitjançant la qual s'estableix que les persones residents a la Llombardia són lliures de compartir les seves cases i que el 'home sharing' no és una activitat professional. Aquesta mateixa normativa permet que les persones puguin llogar les seves pròpies llars sense necessitat dels requeriments a què han de fer front els professionals.\nAmsterdam (desembre del 2014 i desembre del 2016): la ciutat d'Amsterdam i Airbnb van signar un acord per promoure l'intercanvi responsable d'habitatge i simplificar el pagament de l'impost de turisme a la ciutat. Aquest acord ha estat renovat recentment fins al desembre del 2018. L'acord estableix el compromís d'Airbnb de proporcionar als amfitrions informació clara i accessible sobre la normativa legal. Els amfitrions estaran obligats a declarar activament que entenen i compleixen aquesta normativa abans de publicar el seu anunci. Airbnb, a favor dels amfitrions, recaptarà i remetrà a les autoritats l'impost de turisme. S'estableix un límit de 60 dies i, com a Londres, la plataforma establirà aquest límit de manera que no es pugui llogar més enllà d’aquests dies un apartament sencer si no es disposa d’una llicència o permís necessari. El govern local va voler assolir aquest acord en entendre que reforça la imatge de la ciutat com una ciutat hospitalària que abraça la innovació i l'economia col·laborativa.\nHamburg (juliol del 2013): la ciutat d'Hamburg va promulgar una nova llei que fa totalment legal llogar una habitació privada o tota la casa quan es tracta d'un habitatge principal (primera residència), en el cas que els propietaris estiguin temporalment fora de vacances. No cal sol·licitar cap tipus de llicència sempre que es compleixin aquestes condicions. Si es lloga una segona propietat o diverses, s'ha de sol·licitar un permís a l'administració local.


Inici Concurs de vídeo sobre la fam al món Concurs de clipmetratges\nLa categoria general del concurs de clipmetratges "El teu punt de vista pot canviar el món" convida a participar tant als estudiants de cinema o audiovisuals com a tots aquells amants del cinema siguin professionals o no.\nA tots aquells estudiants de cinema o audiovisuals el concurs de clipmetratges de Mans Unides us brinda l'oportunitat de posar en pràctica els vostres coneixements i donar-vos a conèixer. És la ocasió per utilitzar la vostra millor eina, l'art de fer cinema, per canviar el món. Transmetre el missatge de les injustícies i desigualtats que hi ha en el món amb videos d'un minut és també una manera d'aportar el vostre granet de sorra per lluitar per un món millor.\nPer altra banda, per a tots aquells amants del cinema sense cap preparació professional, el concurs de clipmetratges és una ocasió única per que poseu en pràctica la vostra afició, i per que l'utilitzeu per una causa solidària. Qui ha dit que un aficionat no pot fer cinema? El famós director, guionista i actor Quentin Tarantino va dir: "Quan la gent em pregunta si vaig anar a una escola de cinema, sempre responc: no, on vaig anar va ser al cinema". Per gravar els clipmetratges l´única cosa que necessiteu són ganes i una càmara: graveu un vídeo d'un minut i contribuireu a canviar el món.\nSi voleu veure alguns dels clipmetratges que es van presentar a l'edició anterior accediu al canal de Youtube de Mans Unides, subscribiu-vos i doneu-nos la vostra opinió. Aquí us deixem, com a exemple, el clipmetratge guanyador de una de les edicions anteriors del concurs que portava com a tema La pobresa a l'Àfrica, el video de l'Oriol Corbella "Una llàgrima d'esperança":\n"Una llàgrima d'esperança". Oriol Corbella. Vídeo guanyador de la 3ª edició del concurs de clipmetratges.\n‹ Concurs de vídeo sobre la fam al món amunt Premis del Concurs de Clipmetratges ›\nEnviat per Sin identificar (no verificat) el dl., 07/01/2013 - 11:13


L'empresa rubinenca Sidemsa, exemple de l'èxit del programa Reempresa Catalunya - Economia - Rubí TV\n1.770 companyies en 7 anys han sobreviscut a un canvi de propietaris gràcies a la tutela de la Cecot\nEl Centre de Reempresa de Catalunya ha celebrat l'èxit dels resultats de la seva gestió en el foment de les empreses i la iniciativa empresarial, en la salvaguarda del teixit empresarial del país i en la lluita contra l'atur, en un acte celebrat al Palau de Pedrables de Barcelona. L'empresa rubinenca Sidemsa ha estat una de les protagonistes d'aquesta trobada.\nEn set anys d'activitat, Reempresa ha intermediat processos de transmissió empresarial donant continuïtat a 1.770 empreses a Catalunya, generant una inversió induïda de més de 80 milions d'euros i, el que encara és més important, salvaguardant més de 5.100 llocs de treball. 'Els resultats de Reempresa són el fruit d'un èxit col·lectiu, de cooperació publicoprivada i amb un entramat de tècnics, professionals, organitzacions i institucions que han entès que aquest era un bon instrument per mantenir i dinamitzar l'activitat empresarial dels territoris', ha afirmat Antoni Abad, president de Cecot i del Centre de Reempresa de Catalunya, durant la presentació de resultats.\nL'acte ha estat presidit pel vicepresident de la Generalitat i conseller d'Economia i Hisenda, Pere Aragonés qui ha destactat que 'Catalunya és un país de petites i mitjanes empreses. Cal recordar-ho de tant en tant, i especialment en actes com aquest. L'elevat vigor de l'economia catalana, que l'any passat va créixer un 3,4% i manté una previsió de tancar el 2018 amb un increment del 2,9%, depèn en molt bona part d'aquesta activitat empresarial. Per això, l'existència d'un servei com el de Reempresa és molt important. Molt rellevant per mantenir la cohesió d'aquest teixit empresarial i la continuïtat dels negocis. Aconseguir que les empreses no tanquin és cabdal. I molts emprenedors i empresaris no sabien on anar quan buscaven un relleu per al seu negoci. El servei de Reempresa va omplir aquest buit'.\nLa consellera d'Empresa i Coneixement, M. Àngels Chacón ha estat l'encarregada de donar la benvinguda als assistents i ha destacat que 'iniciatives com aquesta ens fan grans com a país; cada any a Europa es perden centenars de milers de llocs de treball per problemes amb el traspàs d'empreses i, amb projectes com el de Reempresa, donem resposta a un problema i allarguem la vida de les petites i mitjanes empreses que funcionen. Ser reemprenedor també és una opció'. Segons Chacón aquesta 'és la combinació perfecta per a un manteniment sostenible de la nostra societat, treballant des de la continuïtat de l'èxit empresarial, i el que és més important, preservant llocs de treball, generant inversió i consolidant el creixement de Catalunya sense necessitat de crear de nou'. La consellera d'Empresa i Coneixement ha recordat que 'des del govern i amb coordinació amb tots els agents econòmics i socials ens emplacem a treballar per adaptar el sector a la transformació econòmica, posant especial èmfasi a l'aposta ferma i incondicional a l'era tecnològica.'\nA l'acte han pres especial rellevància els testimonis vivencials dels cedents i els reemprenedors de les empreses: Sidemsa (amb seu a Can Rosés, Rubí) dedicada a la comercialització i fabricació de maquinària i equips de manipulació i elevació; Cafès i xocolates Eulàlia (Molins de Rei), una parada de mercat de venda de productes alimentaris selectes, cafès a granel, tes, xocolates, aperitius; Pedro Esports (el Prat de Llobregat) comerç de roba d'esport molt emblemàtic de la població; Winfor (Barcelona), dedicat a solucions informàtiques de desenvolupament de software, gestió de sistemes i consultoria amb que el reemprenedor ha assolit el creixement per la via de l'adquisició d'empreses mitjançant la Reempresa; Conex Center (Terrassa), dedicada a la venda al detall de productes informàtics i material d'oficina.\nRUBITV.CAT / Fotos: Cecot\nL'Ajuntament de Rubí ha renovat aquest divendres el seu compromís amb el Centre de Reem(…)\nEtiquetes: Cecot, Reempresa, Sidemsa


Guillem Terribas debuta en narrativa infantil amb el conte «L´avi de la Martina» - Diari de Girona\nLa Llibreria 22 reconverteix el quiosc del carrer Emili Grahit en un espai especialitzat en literatura infantil\ndaniel bonaventura grona 25.03.2017 | 00:34\nÀngel Daban i Guillem Terribas, ahir, a Girona. aniol resclosa\nÀngel Daban i Guillem Terribas, ahir, a Girona.\nLes grans joies de l'Arxiu de la Corona d'Aragó s'exhibeixen a Barcelona.\nPresentació d'un llibre sobre l'Alt Empordà.\nPioners en preparar educadors socials.


Apartments Ljiljana Slatine Croàcia - Ofertes d'hotels amb els MILLORS DESCOMPTES EN LÍNIA\nReserva Apartments Ljiljana\nC. D. Zahvalnosti 16, Arbanija, Slatine, Croàcia, 21224\nApartments Ljiljana valoracions\nCaracterístiques que t'encantaran sobre Apartments Ljiljana\nHabitacions disponibles a Apartments Ljiljana\nApartament 2 Habitacions amb Vista sobre el Mar (Two-Bedroom Apartment with Sea View)\nApartament 1 Habitació amb Vista sobre el Mar (One-Bedroom Apartment with Sea View)\nMés informació sobre Apartments Ljiljana\nConvenientment situat a Trogir, Apartments Ljiljana és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Trogir. Els clients de l'hotel poden gaudir de Wi-Fi gratuït en totes les habitacions, aparcament de cotxes, habitació familiar, instal.lacions de barbacoa.\nGaudiu de les comoditats d'alta gama com ara aire condicionat, calefacció, escriptori, balcó/terrassa, aparell de televisió per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Trogir, el Apartments Ljiljana és el lloc perfecte per una estimulant i emocionant escapada.\nValoracions d'hostes reals sobre Apartments Ljiljana


Des de fa ja 12 anys, el projecte Connectant Mons posa en contacte estudiants de tot el món amb una proposta de treball col·laboratiu i d’intercanvi d’opinions que convida, a través de les activitats proposades, a observar, reflexionar i actuar contra la injustícia social i la desigualtat local i global.\nEn la seva pròxima edició, Connectant Mons planteja l’equitat de gènere com a tema central. Es proposa que les i els alumnes participants abordin aquesta qüestió des de diferents enfocaments segons la seva edat. Així, per exemple, en les propostes per a Primària, descobriran els estereotips de gèneres que es donen en ells i elles mateixos… O en els contes, pel·lícules i sèries que veuen. Indagaran sobre las tasques i feines de la llar; en quines persones recauen i la importància que tenen. A Secundària, es treballarà l’autoestima i l’autoconcepte, es desvetllaran els micromasclismes, es qüestionaran com són les relacions entre ells i elles, es visibilitzarà la força del grup i es desmuntaran els estereotips a través dels mitjans i la publicitat.\nConnectant Mons és una proposta didàctica que es desenvolupa en una plataforma en línea en vuit idiomes i a través d’equips de treball col·laboratiu composats per classes de la mateixa franja d’edat, que comparteixen activitats, debats i opinions. És una proposta en què poden participar estudiants de 6 a 17 anys d’edat , de qualsevol lloc del món.\n“Parlem amb nens i nenes d’altres països i aprenem coses d’altres països”\nUn dels objectius del projecte és fomentar un diàleg intercultural que permeti als i les participants acostar-se a diverses realitats, obrir-se a diferents opinions i adonar-se que el món és ric i divers. A través de les històries i els personatges, de les activitats proposades i, sobretot, a través del diàleg, que es propicia entre les classes que hi participen, els i les alumnes descobriran i s’interessaran per “l’altra”, persones properes o llunyanes que no viuen com ells i elles, pensen diferent, fan altres coses, tenen altres llengües.\n“El que més m’ha agradat ha sigut el treball en grup, la imaginació i creativitat per a desenvolupar les nostres propostes i els debats proposats”\nLa metodologia de la proposta és totalment participativa, el professor o professora no té el coneixement, sinó que guia els debats, qüestiona, recolza la investigació… i aprèn juntament amb l’alumnat. Totes les activitats estan orientades perquè l’alumnat sigui el protagonista de la seva pròpia experiència d’apropament i reflexió, posant un gran èmfasis en el treball en grup, el debat, el respecte a les diferents opinions i el consens.\n“Hem sabut que hi ha molta desigualtat en el món i crec que ho podem canviar en el futur”\nEls temes que s’aborden a través d’aquesta proposta són variats i cada edició es treballa algun tema diferent: drets socials, pobresa, canvi climàtic, migracions… Sempre temàtiques amb què desemmascarar situacions d’injustícia o desigualtat i connectant amb allò que succeeix al voltant del món, amb allò que succeeix al nostre voltant, provocant la indignació i la recerca de solucions per a canviar les situacions d’injustícia.\nEn paraules d’un participant de la edició passada:\n“Si actuem, podem canviar el món”\nLa nova edició d’aquest any es titula ”Camins digualtat”\nUs hi podeu inscriure des d’avui mateix fins el 17 de gener del 2016, a la web del projecte www.connectantmons.org\nAbout Begoña Carmona\nBegoña Carmona coordina el projecte Connectant mons d'Intermon Oxfam des de fa 3 anys More Posts


L'entitat, la qual ha celebrat els 20 anys de la seva creació, pretén comercialitzar la carn amb nous formats als supermercats\nEls ramaders d'Andorra volen diversificar els productes per arribar a més gent\nLa ministra de Medi Ambient, Sílvia Calvó, a la celebració dels 20 anys de Ramaders d'Andorra\nActualitzada 21/10/2019 a les 19:07\nRamaders d'Andorra vol diversificar i valoritzar els seus productes per tal d'arribar a un volum més gran de clientela. El gerent de l'entitat, Gerard Martínez, ha explicat durant el dinar de celebració dels 20 anys de l'associació, que la intenció és "valoritzar més el producte, i això es pot fer amb diferents tipus de formats. És veritat que ara molta gent no té temps d'anar a la carnisseria, molta gent compra barquetes a la benzinera o supermercats. Per tant, la intenció és també arribar a aquest tipus de client amb una safata molt atractiva i sostenible". Per dur-ho a terme, Ramaders d'Andorra farà una campanya de comunicació per donar visibilitat al producte i a la seva vinculació amb el territori, i posarà a la venda directament a la restauració posant en valor la traçabilitat i la qualitat del producte.\nRamaders d'Andorra ha celebrat un dinar a l'explotació ramadera d’Arans per tal de mostrar la carn que comercialitza a la premsa i a diverses personalitats polítiques, com la ministra de Medi Ambient, Agricultura i Sostenibilitat, Sílvia Calvó, o el secretari d’Estat d’Afers Europeus, Landry Riba. Calvó ha fet un balanç positiu d'aquests 20 anys perquè, segons ha dit, és un projecte consolidat "que va començar amb 15 socis i ara en té 60 i pràcticament tota la carn de vedella es comercialitza a través de la societat, distribuïnt el seu producte a 29 establiments. Entenem que és un producte que respon molt al que vol el consumidor avui dia, que és traçabilitat, qualitat, protecció de medi ambient i benestar animal". La ministra ha exposat que el consumidor cada vegada està més informat i es preocupa més del que menja i "nosaltres enteníem que havíem d'explicar que aquest producte respon als neguits que pugui tenir. A més, és un producte essencial per a la preservació de la ramaderia al nostre país, que contribueix que es segueixi tenint bestiar a les muntanyes i a seguir preservant i netejant les muntanyes a favor de les muntanyes dels prats de Dall". Des de la seva creació l’entitat ramadera ha subministrat un total de 24.903.580 quilos de carn bovina, 497.325 quilos de carn equina i 1.215.695 quilos de carn ovina i de cabrum.\nLa inestabilitat a Sud-amèrica eleva l'interès per Andorra\n5.Un advocat amenaça dos consellers amb una ...\n6.Ja són aquí\n8.Els saigs defensen que gràcies a ells ara es ...\n10.Ubach assegura que hi ha manca de recursos a...\n1. Muvif aposta per un servei de 'carsharing' de...\n2. La pedra autèntica\n3. “Volia fer un homenatge a l'Andorra dels anys 3...\n4. Coherència (II)\n6. Resistir als vents que bufen\n7. Informe de l'ONU\n8. Estic allotjat en una habitació compartida i ...\n9. “Destaco la reacció de l'equip”\n10. El Morabanc té un peu i mig al top-16 en ...


La Mostra de teatre interuniversitari arrenca aquest dijous amb sis obres\nper Redacció - Fotografia: UPNA 04/05/2016 00:00h\nLa Mostra de teatre interuniversitari arrenca aquest dijous amb sis obres| Redacció - Fotografia: UPNA\nUn total de 82 joves de sis universitats espanyoles participaran a la Mostra de teatre interuniversitari que arrenca aquest dijous a la capital del Segrià. Es tracta dels grups de la Universitat de Lleida (UdL), la Pública de Navarra (UPNA), la d'Ourense, la de Vic (UVic), la de Girona (UdG) i la Rovira i Virgili de Tarragona (URV). Durant quatre dies, protagonitzaran sis obres al teatre municipal de l'Escorxador i l'Espai Sant Martí.\nEls primers en obrir foc seran les actrius i actors de la UPNA, amb 'Polifonía', una obra escrita per Diana de Paco Serrano inspirada en la mitologia grega i amb sis dels grans mites clàssics femenins. La UVic posa en escena 'Marat-Sade', de Peter Weiss, i la d'Ourense, 'Demediado', de Fernando Dacosta a partir de l'obra d'Italo Calvino. Mentre, la UdG aposta per un clàssic com 'Otel·lo', de William Shakespeare. Les creacions pròpies arriben de la mà de la URV, amb 'Els ametllers ja han florit', i la UdL, que presenta 'Projecte Cooper'.\nLa Universitat de Lleida va posar en marxa aquesta iniciativa l'any 2000 i, des de llavors, la ciutat ha acollit la mostra interuniversitària en cinc ocasions: els anys 2000, 2003, 2008, 2013 i 2016. En la present edició, les representacions han començat a Pamplona. Després de passar per Girona, clouen la gira a Lleida.\nEl cor Veus.kat presenta Styles.Pop&Gospel! a l’Auditori Municipal Enric Granados\nLa Fira de Titelles de Lleida manté els 35.000 espectadors


Luxury Apartment in the Centre of Yerevan Erevan Armènia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLuxury Apartment in the Centre of YerevanApartamentAram Pogots 48, Kentron, Erevan, Armènia, 0010 - Veure al mapaExcel·lent8,8Basada en4comentarisLuxury Apartment in the Centre of YerevanVeure més fotos"Great location in the heart of Yerevan. Nice new building. H..."AlexLebanonVeure més fotosVeure totes les 40 fotos\nSituat en el cor de Yerevan, Luxury Apartment in the Centre of Yerevan és un lloc ideal des d'on descobrir Erevan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Luxury Apartment in the Centre of Yerevan, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de habitació familiar, ascensor. Gaudiu de les comoditats d'alta gama com ara aire condicionat, balcó/terrassa, ventilador, aparell de televisió LCD/pantalla de plasma, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Luxury Apartment in the Centre of Yerevan la base perfecta per a gaudir de la seva estada a Erevan.


L’informatiu 24/05/2022 - TV Sabadell · Vallès\nAnterior L’informatiu 25/05/2022\nPròxim L’informatiu 23/05/2022\n– El Suprem revisarà els indults als 9 presos independentistes, entre els quals el de la sabadellenca Carme Forcadell. El passat mes de gener la sala va rebutjar la seixantena de recursos que hi havia en contra dels indults, però ara 2 membres han canviat d’opinió\n– Els Catarres i The Tyets oferiran un concert gratuït al Festival Observa. Els grups han arribat a un acord amb Visit Sabadell i tocaran a l’Amfiteatre del Parc Catalunya el 4 de juny a les 9 de la nit. Es posaran a la venda 3.000 entrades de manera gratuïta\n– El pròxim divendres 3 de juny, torna la Festa de l’Esport al Teatre Principal. El jurat va anunciar aquest dilluns els finalistes, entre els quals es troba el Centre d’Esports Sabadell o les waterpolistes del Club Natació Judith Forca, Maica Garcia i Nona Pérez\n– El nou president de la Federació Catalana de Futbol, Joan Soteras, ha pres possessió del seu càrrec després de guanyar les eleccions celebrades el passat diumenge amb un rècord històric de participació. El sabadellenc ha tornat a oferir mà estesa a la comunitat del futbol català


DAVID ARÁN: Exposiciones y artistas de BCM Art Gallery\nDesearía recibir información más detallada sobre DAVID ARÁN\nSóc un pintor català i vaig néixer l'any 1961 a Barcelona. Principalment autodidacta amb aportacions ocasionals d'estudis a l’escola Massana i la UOC.\nLa meva obra per origen crec que es pot considerar art català amb influença occitana dins una abstracció de composicions de formes i colors en un temps i en un lloc, en aquesta realitat que cau o es desplaça en una direcció que es diu futur.\nCada dia és diferent de l'anterior.\nCada setmana és diferent de l'anterior.\nCada mes és diferent de l'anterior,\nCada any és diferent de l'anterior.\nCrec que és per això que cada peça d'art és diferent.


Reglament règim intern centre de dia | PDF Flipbook\nREGLAMENT DE RÈGIM INTERN DEL SERVEI DE CENTRE DE DIA PER A GENT GRAN “MAGDALENA MIRÓ” DE LA FUNDACIÓ CASA D’EMPARA DE VILANOVA I LA GELTRÚ El Centre de Dia “Magdalena Miró” està inscrit dins el marc de la Fundació Casa d'Empara de Vilanova i la Geltrú, que és una fundació benèfica particular sense cap fi lucratiu. Està destinat a esdevenir un entorn compensatori de la llar, durant les hores que presta els seus serveis, a les persones grans que lliurement i voluntàriament decideixen assistir-hi. Amb la finalitat d’aconseguir un bon funcionament del centre de dia, la millor convivència, la màxima participació, el respecte dels drets dels usuaris, i la consecució del màxim benestar integral d’aquests, és necessària la col·laboració de tots els usuaris. Per tot això, cal establir una organització, unes pautes de funcionament, i unes normes de convivència, les quals s’especifiquen a continuació. 1.- Identificació del servei o establiment El Centre de Dia per a Gent Gran “Magdalena Miró” està domiciliat a Vilanova i la Geltrú, Rambla Ventosa, número 20, i està registrat en data 14 de setembre de 1993, amb el número S02200, en el Registre d’Entitats, Serveis i Establiments Socials, secció d’Acolliment Diürn, amb una capacitat registral de 25 places. 2.- Objectius generals El Centre de Dia és un servei d’acolliment diürn i d’assistència a les activitats de la vida diària per a persones grans amb dependències cognitives i funcionals. El objectius generals del centre consisteixen a facilitar un entorn compensatori a la llar adequat a les necessitats d’assistència, afavorir la recuperació i el manteniment el màxim grau d’autonomia personal i social, mantenint la persona gran en el seu entorn sòcio - familiar, i proporcionar suport a les famílies que tenen cura d’elles. El servei es presta de dilluns a divendres, de 10 h. del matí a 18 h. de la tarda, tots els dies laborables de l’any. 3.- Destinataris i sistema d’admissió Podran accedir al Centre de Dia, les persones majors de 60 anys que necessitin organització, supervisió i assistència en el desenvolupament de les activitats de la vida diària, i que veuen completada la seva atenció en el seu entorn social i familiar. Rambla Ventosa, 20 08800 Vilanova i la Geltrú Tel. 93.811.51.64 Fax 93.814.46.71 NIF G-08369449 E-mail: casaempara@casaempara.cat\n4.- Serveis i activitats Els serveis que presta el Centre de Dia són acolliment i convivència, dinar i berenar, atenció personal a les activitats de la vida diària, servei de fisioteràpia, animació sòcio-cultural, suport familiar i garantir el seguiment i la prevenció de les alteracions de la salut. També està a disposició dels usuaris de centre de dia el servei de perruqueria i el de podologia. El Centre de Dia disposa d’un programa anual d’activitats adreçades tant al manteniment i la prevenció del deteriorament de les aptituds que intervenen en les àrees funcionals i cognitives de l’usuari, així com també a la vessant més lúdica de la persona. 5.- Normes generals de funcionament i convivència 5.1. Els responsables del Centre de Dia disposen d’un horari d’informació i atenció als familiars dels usuaris, que és de dilluns a divendres de 9 a 14 hores, o a hores convingudes. 5.2. Les absències voluntàries o forçoses transitòries s’hauran de comunicar a la persona responsable del centre de dia, el dia abans. En cas que es tracti d’una urgència, la família de l’usuari trucarà el mateix dia anunciant l’absència. Durant el període d’absència l’usuari continuarà realitzant l’aportació econòmica, de la qual es descomptarà la part proporcional corresponent a alimentació. 5.3. En les absències inferiors a tres mesos es garantirà la reserva de plaça si es realitza l’aportació corresponent. En cas que es produeixi una baixa superior a tres mesos es valorarà la continuïtat de la plaça sempre que no hi hagi llista d’espera. 5.4. L’usuari pot utilitzar totes les instal·lacions de la Fundació Casa d'Empara, excepte habitacions, tenint-ne cura, respectant-ne l’ús per part dels altres usuaris i observant la correcció en el tracte que exigeix educació i respecte als altres. 5.5. En el menjador, salons i d’altres estances de freqüentació ordinària, caldrà que el resident o usuari hi concorri vestit amb la correcció que cada un d’aquests llocs requereixi. 5.6. Els objectes perduts es lliuraran al despatx d’administració. Els responsables del centre no es faran responsables dels objectes de valor que portin els usuaris. 6.- Normes específiques de funcionament per àrees de treball 6.1. Menjador El menú garantirà l’alimentació correcta i variada dels usuaris, i les diferents dietes que hauran de ser supervisades pel responsable sanitari del Centre i per una dietista. El menú diari està exposat el tauler d’anuncis. Només es serviran menús diferents per prescripció facultativa. Rambla Ventosa, 20 08800 Vilanova i la Geltrú Tel. 93.811.51.64 Fax 93.814.46.71 NIF G-08369449 E-mail: casaempara@casaempara.cat\nEl lloc que s’ocupi al menjador serà fix, sempre i quan els responsables del centre no considerin necessari l’ús d’aquell lloc per a una altra persona. En cas d’haver-se de produir un canvi, sempre es comunicarà a la persona amb antelació. 6.2. Atenció sanitària L’usuari de Centre de Dia continuarà sota la tutela mèdica del seu metge de capçalera. Els medicaments, els bolquers i material per a l’atenció d’infermeria aniran a càrrec de l’usuari. La reposició d’aquests productes s’efectuarà pel mateix usuari i/o família, seguint les recomanacions dels responsables del centre. Qualsevol canvi de medicació haurà de ser documentat amb la corresponent prescripció facultativa. En cas que l’usuari pateixi alguna malaltia incompatible amb la convivència o que aquesta resulti difícil pels altres assistits, la Institució realitzarà els tràmits necessaris perquè pugui ser atès en un Centre adequat, i podrà donar per acabada, en tot cas, la relació de prestació amb el pacient. 6.3. Altres Segons l’article 13 de la llei de 10/1991 del 10 de Maig que modifica la Llei 20/1985 sobre Prevenció i assistència en substàncies que provoquen dependència de la Generalitat de Catalunya i publicada al DOGC 1444522/5 1991, “no es pot fumar en els centre, locals o establiments d’atenció social, els casals o els esplais”. Per a aquest efecte hi ha zones habilitades, com és el jardí i els passadissos. 7.- Sistemes de cobrament El cobrament de la taxa fixada en el moment de sol·licitar l’ingrés al servei, o bé aquella que sigui determinada per l’Institut Català d’Assistència i Serveis Socials de la Generalitat de Catalunya en el cas de les persones que tinguin una ajuda concedida., es farà mitjançant domiciliació bancària, i per mensualitats anticipades. Les aportacions econòmiques seran revisades anualment. El servei de transport adaptat és un servei extern al Centre de Dia i per tant, queda exempt de l’ajuda concedida per la Generalitat a alguns usuaris. El primer mes l’usuari pagarà l’aportació proporcional corresponent, des del dia del seu ingrés. L’usuari haurà d’efectuar les aportacions econòmiques que corresponguin des del primer dia de l’ingrés, fins al dia en què causi baixa, ambdós inclosos. L’acumulació de dos rebuts impagats sense justificació, suposarà, previ avís a l’usuari i/o família, la baixa del centre. Rambla Ventosa, 20 08800 Vilanova i la Geltrú Tel. 93.811.51.64 Fax 93.814.46.71 NIF G-08369449 E-mail: casaempara@casaempara.cat\n8.- Mecanismes d’informació i de participació El Centre de Dia disposa de fulls de reclamacions i d’un sistema de suggeriments, els quals estaran a disposició dels usuaris i persones que els demanin. El Centre de Dia exposarà en el tauler d’anuncis tota la informació que cregui oportuna per a l’usuari i els seus familiars. 9.- Drets dels usuaris del Centre de Dia La Fundació Casa d'Empara i el seu personal estan obligats a respectar i fer efectius els drets dels usuaris reconeguts als art. 8, 9, 10, i 12 de la Llei, 12/2007, d’11 d’octubre, de serveis socials, i especialment, els següents: a) Dret a la informació b) Dret a la intimitat i a la no divulgació de les dades personals que estiguin en el seu expedient o historial c) Dret a la continuïtat de la prestació dels serveis en els condicions establertes o convingudes. d) Dret a no ser discriminat en el tractament per raó de naixença, raça, religió, opinió o qualsevol altra condició o circumstàncies personal o social. 10.- Obligacions dels usuaris de Centre de Dia L’usuari/usuària i el seu representant legal, el guardador de fet i/o la persona o familiar de referència, tenen els deures previstos a l’art. 13 de la Llei 12/2007, especialment: a) Observar la conducta basada en el respecte mutu, la tolerància i la col·laboració per a facilitar la convivència en l’establiment i la resolució dels problemes. b) Respectar la dignitat i els drets del personal del servei com a persones i com a treballadors. c) Atendre les indicacions del personal i comparèixer a les entrevistes a què siguin convocats, sempre que no atemptin contra la dignitat i la llibertat de les persones. d) Utilitzar amb responsabilitat les instal·lacions del centre i tenir-ne cura. e) Complir el reglament de règim interior. f) Abonar puntualment el preu establert. A més, tenen les obligacions següents: a) Facilitar la informació i la documentació que els sigui requerida per a l’adequada prestació del servei, i aportar els estris, vestuari i objectes personals que els demanin. b) Col·laborar en els activitats que els siguin recomanades per l’equip de professionals del Centre. c) Guardar la correcció en la higiene personal, el vestit, la conducta i el tracte amb la resta d’usuaris i amb el personal. Rambla Ventosa, 20 08800 Vilanova i la Geltrú Tel. 93.811.51.64 Fax 93.814.46.71 NIF G-08369449 E-mail: casaempara@casaempara.cat\n11.- Sistema de baixa L’usuari de Centre de Dia podrà causar baixa per les causes següents: a) Voluntat expressa de l’usuari o del seu representant legal. b) Trasllat a un altre servei públic o privat. c) Defunció. d) Cessament o suspensió, previ avís a l’interessat, de la prestació per qualsevol de les causes següents: a. Quan es deixi de reunir els requisits i les condicions que van motivar l’atorgament de la plaça de Centre de Dia. b. Per incompliment de les normes de funcionament i convivència, així com del reglament de règim intern. c. Per incompliment de l’obligació de pagament. Rambla Ventosa, 20 08800 Vilanova i la Geltrú Tel. 93.811.51.64 Fax 93.814.46.71 NIF G-08369449 E-mail: casaempara@casaempara.cat